《山斋观物》
宋代·舒岳祥

自古诗人皆格物，山斋观物意如何。
额涂金粉蜂归穴，腹吐银丝蟢布罗。
鸡母载雏行啄黍，雀群欺燕坐争窠。
纷纷扰扰为形役，閒补涪翁演雅歌。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。